***ข่าวประชาสัมพันธ์***

**Autodesk Revit® ผู้นำซอฟแวร์ด้านการออกแบบ จับมือ CPAC BIM ธุรกิจด้าน Digital Construction ในเครือ CPAC ปรับ Package Revit® UI-UX รองรับภาษาไทยครั้งแรกของอาเซียน หนุน BIM ยกระดับวงการสถาปัตยกรรม – ก่อสร้าง**

**พร้อมให้ดาวน์โหลดฟรีแล้ววันนี้!**

**Autodesk Revit® ร่วมกับ CPAC BIM เปิดตัว User Interface (UI) เวอร์ชันภาษาไทยอย่างเป็นทางการนับเป็นครั้งแรกของอาเซียนที่มี Pack Revit® ที่เป็นภาษาประจำชาติ จากการพัฒนา User Experience (UX) ด้วยฝีมือคนไทย เพิ่มความสะดวก-ง่ายในการใช้งานสำหรับ BIM Modeler ไทย ยกระดับ Building Information Modeling (BIM) สร้างแบบจำลองเสมือนของอาคารที่แม่นยำมีประสิทธิภาพ ประกาศพร้อมให้ดาวน์โหลด Thai Pack for Revit® เวอร์ชัน 2021 ฟรีแล้ววันนี้ มั่นใจจะเป็นโอกาสที่ดีในการขยายฐานผู้ใช้โปรแกรมและเป็นความภาคภูมิใจของคนไทย**

**วีรกร สายเทพ CPAC BIM Director บริษัท ผลิตภัณฑ์และวัตถุก่อสร้าง จำกัด (CPAC)** เผยว่า Autodesk Revit® (ออโตเดสก์ เรฟวิต) ถือเป็นต้นแบบของกระบวนการทำงานในรูปแบบ BIM ที่เป็นที่นิยมที่สุดทั้งในประเทศและระดับสากล ด้วยเทคโนโลยี BIM  ระบบจะสร้างแบบจำลองเสมือนของอาคารที่แม่นยำ โดยแบบจำลองจะรองรับการออกแบบในแต่ละขั้น ทำให้วิเคราะห์และควบคุมได้อย่างมีประสิทธิภาพมากกว่ากระบวนการที่ทำด้วยตนเองเมื่อเสร็จสมบูรณ์ สำหรับ Thai Pack for Revit® เวอร์ชัน 2021 คือ Software Revit® ที่แปล UX/UI เป็นภาษาไทย เปิดให้ผู้มี License Revit® อยู่แล้วดาวน์โหลดได้ฟรี โดยเราได้รับความร่วมมือจาก Thai BIM Community และ Official Autodesk partners ในการแปลและตรวจสอบ UX/UI ภาษาไทย นอกจากนี้ ยังมี BIM object ที่เป็นสินค้าจากผู้ผลิตชั้นนำที่มีขายจริงในไทยฝังไว้ในแถบเครื่องมือ ครอบคลุมทุกหมวดสินค้าในการออกแบบ ภายใต้แบรนด์ชั้นนำที่เข้าร่วม อาทิ SCG, COTTO, CPAC, ตราเสือ, L&E, JARTON, Nippon Paint, RTB, เงินมา, Hafele, Windsor, Mitsubishi Electric, Eminent,วนชัย, Modernform, Prestige Paving และ STIEBEL ELTRON โดยThai Pack for Revit® ตัวแรกที่ออกจะเป็นเวอร์ชัน 2021 ซึ่งมีการแปลคำสั่งหลักๆเป็นภาษาไทย และจะมีการแปลให้ครบถ้วนในversionถัดๆ ไป สำหรับ Thai Pack for Revit® เวอร์ชัน 2021พร้อมเปิดให้ดาวน์โหลดฟรีแล้ว นับเป็นโปรแกรม BIM สำหรับคนไทยที่ร่วมพัฒนาโดยคนไทยครั้งแรก สร้างความภาคภูมิใจแก่คนไทยเป็นอย่างยิ่งในความร่วมมือครั้งนี้

*“สำหรับความร่วมมือในอนาคตระหว่าง Autodesk และ CPAC BIM นั้น เป็นการทำการตลาดร่วมกัน (Co-Marketing) เพื่อทำให้เกิดกลุ่มผู้ใช้งาน BIM ที่กว้างขวางขึ้นในเมืองไทย สนับสนุนเทคโนโลยีจาก Autodesk เพื่อช่วยเพิ่มประสิทธิภาพในการก่อสร้าง และความร่วมมือด้านการให้ความรู้เรื่อง BIM แก่ผู้ใช้งานในประเทศไทย รวมทั้งสนับสนุนให้เกิดการสร้างกลุ่มผู้ใช้งาน Revit® ในประเทศไทยเพื่อสื่อสารและแลกเปลี่ยนความรู้การใช้งาน”* วีรกร สายเทพ กล่าว

**ซีรีน เซีย กรรมการผู้จัดการภาคพื้นเอเชียตะวันออกเฉียงใต้ บริษัท ออโตเดสก์** กล่าวว่า *“ออโตเดสก์ยินดีเป็นอย่างยิ่งที่ได้ร่วมงานกับ บริษัท ผลิตภัณฑ์และวัสดุก่อสร้าง จำกัด เพื่อขับเคลื่อนการนำเอาระบบการสร้างแบบจำลองเสมือนอาคาร (BIM) ที่มีชุดภาษาท้องถิ่นมาใช้ในประเทศไทย ซึ่งระบบนี้จะสร้างแบบจำลองในทุกกระบวนการเพื่อให้ผู้ใช้งานนำข้อมูลทั้งหมดมาวิเคราะห์โครงการ โดยมีนวัตกรรมบริหารจัดการในแต่ละขั้นตอน ทำให้เกิดผลลัพธ์ที่แม่นยำ อีกทั้งประมวลผลบนระบบคลาวน์ทำให้ฝ่ายต่างๆ ทำความเข้าใจและทำงานร่วมกันด้วยมาตรฐานการทำงานที่ถูกกำหนดขึ้นตั้งแต่เริ่มต้น สามารถส่งต่อผลลัพธ์ของโครงการหรือองค์การต่างๆ ไปพัฒนาให้ดีขึ้นได้ และเชื่อว่าการออกแบบชุดภาษาท้องถิ่นเป็นภาษาไทย จะทำให้ผู้ใช้งานมีประสบการณ์การใช้งานโปรแกรมที่ดีขึ้น เพิ่มประสิทธิภาพและประสิทธิผลการใช้งานโปรแกรม ซึ่งดิฉันรู้สึกตื่นเต้นมากกับการเป็นส่วนหนึ่งในอุตสาหกรรมของประชาคมเศรษฐกิจอาเซียนโดยเฉพาะประเทศไทย และเป็นเกียรติอย่างยิ่งที่ได้เป็นส่วนหนึ่งของโครงการนี้”* ซีรีน เซีย กล่าว

ทั้งนี้ Thai Pack for Revit® เวอร์ชัน 2021 ได้มีการวางแผนรองรับข้อเสนอแนะผ่านช่องทางต่างๆ เพื่อปรับปรุงและพัฒนา Language add-on นี้ให้ดียิ่งขึ้นในอนาคต และเปิดโอกาสให้ผู้ใช้งานชาวไทยสามารถดาวน์โหลดได้ฟรีแบบไม่มีค่าใช้จ่าย รวมถึงการแปลภาษาและอัปเดตตลอดด้วยทีมงานมืออาชีพ สำหรับผู้ที่สนใจสามารถดาวน์โหลด Thai Pack for Revit® เวอร์ชัน 2021 ได้ที่ www.cpacbimsoftwaredownload.com

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*